Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkezturiko galdera, musika eskola eta kontserbatorioetarko kontingentzia plan berezi bat taxutzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipe jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Musika ikasketak egiteko berariazko baldintzak behar direnez –eskola horietan abestu egin behar da, haize-instrumentuak jotzen dira, eta abar–, ikasleek COVID-19az kutsatzeko arrisku askoz ere handiagoa dute, ebidentzia zientifiko ugarik egunero frogatzen duten moduan. Horrenbestez, hauxe jakin nahi dugu:

1. Hezkuntza Departamentuak taxutu al du musika eskola eta kontserbatorioetarako kontingentzia plan berezirik? Hala baldin bada, erants bekio erantzun idatziari.

2. Helarazi al zaie Nafarroako udalen mendeko musika eskolei kontingentzia plan hori? Noiz? Zer udali? Erants bedi zerrenda xehakatua.

3. Eperik ezarri al da udal eskolen kontingentzia plan hori Hezkuntza Departamentuari emateko, berrikus eta onets dadin?

4. Udalen musika eskolen zenbat kontingentzia plan jaso dira, 2020ko irailaren 14ra bitarte, Hezkuntza Departamentuko Ikuskapen Zerbitzuan? Horien zerrenda xehakatua, departamentuan zein egunetan sartu zen zehaztuta.

Iruñean, 2020ko irailaren 12an.

Foru parlamentaria: Pedro González Felipe